પોલીસે નાકાબંધી દરમિયાન બુધવારના રોજ રાજસ્થાન તરફથી ભારત ગેસ લખેલ ટેન્કરને ઝડપી ૧૨ લાખ ઉપરાંતનો દારૂ ઝડપી પાડ્યો હતો. જ્યારે ટેન્કરનો ચાલક તથા ક્લીનર ટેન્કર મુકી ભાગી છૂટ્યા હતા. ગુજરાતમાં દારૂબંધીને કડક બનાવવા પોલીસે કમર કસી છે ત્યારે રાજસ્થાનમાંથી ગુજરાતમાં દારૂ ઘુસાડવા માટે બુટલેગરો અરવલ્લીમાંથી પ્રવેશ કરતા હોય છે ત્યારે એલસીબી પીઆઈ એન.કે.રબારી તથા સ્ટાફે ગુજરાતમાં પ્રવેશવાના નાના મોટા રસ્તાઓ પર ચેકીંગ અને નાકાબંધી હાથ ધરી હતી.